CELEX: 62009TN0347
Language: ro
Date: 2009-08-31 00:00:00
Title: Cauza T-347/09: Acțiune introdusă la 31 august 2009 — Germania/Comisia

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/75
            
         Acțiune introdusă la 31 august 2009 — Germania/Comisia
   (Cauza T-347/09)
   2009/C 267/135
   Limba de procedură: germana
   
      Părțile
   
   
      Reclamantă: Republica Federală Germania (reprezentanți: M. Lumma și B. Klein)
   
      Pârâtă: Comisia Comunităților Europene
   
      Concluziile reclamantei
   
   
               —
            
            
               Anularea Deciziei Comisiei SG-Greffe (2009) D/3985 din 2 iulie 2009, emisă în procedura nr. NN 8/2009 având ca obiect ajutoare de stat, în ceea ce privește faptul că măsurile notificate sunt calificate drept ajutoare de stat în sensul articolului 87 alineatul (1) CE;
            
         
               —
            
            
               obligarea pârâtei la plata cheltuielilor de judecată.
            
         
      Motivele și principalele argumente
   
   Reclamanta contestă Decizia Comisiei C(2009) 5080 final din 2 iulie 2009 ce are ca obiect ajutorul de stat constând în măsuri referitoare, pe de o parte, la transferul cu titlu gratuit al unor suprafețe deținute de statul federal în cadrul Nationales Naturerbe (patrimoniul natural național) și, pe de altă parte, la susținerea unor vaste proiecte privind protecția naturii (ajutorul de stat NN 8/2009 — Germania — Zone naturale protejate). În cadrul acestei decizii, Comisia consideră că ajutorul de stat notificat este compatibil cu piața comună în conformitate cu articolul 86 alineatul (2) CE. Reclamanta contestă decizia atacată în ceea ce privește faptul că măsurile notificate sunt calificate drept ajutoare în sensul articolului 87 alineatul (1) CE.
   În motivarea acțiunii formulate, reclamanta susține că pârâta a făcut o greșită aplicare a articolului 87 alineatul (1) CE cu privire la mai multe aspecte. În această privință, reclamanta arată în special că pârâta a calificat în mod greșit organizațiile de protecție a mediului drept întreprinderi și că a omis, în mod greșit, să efectueze examinarea globală necesară a măsurilor notificate. Reclamanta susține de asemenea că organizațiile de protecție a mediului nu au beneficiat, ca urmare a măsurilor notificate, de niciun avantaj pertinent din perspectiva ajutoarelor de stat. În plus, reclamanta contestă aplicarea greșită a celui de al patrulea criteriu stabilit de Curte în Hotărârea din 24 iulie 2003, Altmark Trans și Regierungspräsidium Magdeburg (C-280/00, Rec., p. I-7747).
   În subsidiar, reclamanta invocă o încălcare a obligației de motivare prevăzute la articolul 253 CE.